Projektas

TAURAGĖS RAJONO SAVIVALDYBĖS TARYBA

sprendimas

DĖL VIEŠŲ KONKURSŲ Į TAURAGĖS RAJONO SAVIVALDYBĖS SVEIKATOS PRIEŽIŪROS ĮSTAIGŲ VADOVŲ PAREIGAS ORGANIZAVIMO NUOSTATŲ PATVIRTINIMO IR VIEŠO KONKURSO TAURAGĖS RAJONO PIRMINĖS SVEIKATOS PRIEŽIŪROS CENTRO DIREKTORIAUS PAREIGOMS ORGANIZAVIMO

2014 m. balandžio 16 d. Nr. TSP-111

Tauragė

Vadovaudamasi Lietuvos Respublikos vietos savivaldos įstatymo 16 straipsnio 3 dalies 3 punktu, 18 straipsnio 1 dalimi, Lietuvos Respublikos sveikatos priežiūros įstaigų įstatymo 15 straipsnio 1 dalimi, 28 straipsnio 6 punktu, Tauragės rajono savivaldybės taryba n u s p r e n d ž i a:

1. Patvirtinti Viešų konkursų į Tauragės rajono savivaldybės sveikatos priežiūros įstaigų vadovų pareigas organizavimo nuostatus (pridedama).

2. Pripažinti netekusiu galios Tauragės rajono savivaldybės tarybos 2004 m. liepos 7 d. sprendimą Nr. 1-662 „ Dėl pirminės sveikatos priežiūros viešųjų įstaigų vadovų priėmimo į darbą viešo konkurso nuostatų patvirtinimo“.

3. Organizuoti viešą konkursą Tauragės pirminės sveikatos priežiūros centro direktoriaus pareigoms.

4. Paskelbti informaciją apie šį sprendimą vietinėje spaudoje, o visą sprendimą – Teisės aktų registre ir Tauragės rajono savivaldybės interneto svetainėje.

Savivaldybės meras

Administracijos direktorius

Algirdas Mosėjus

Juridinio ir personalo skyriaus vyr. specialistė

Lilija Mockienė

Parengė

Dalė Bartulienė

Savivaldybės gydytoja

PATVIRTINTA

Tauragės rajono savivaldybės tarybos

2014 m. d. sprendimu Nr.

VIEŠŲ KONKURSŲ Į TAURAGĖS RAJONO savivaldybės sveikatos priežiūros įstaigų vadovų pareigas ORGANIZAVIMO NUOSTATAI

I. BENDROSIOS NUOSTATOS

1. Viešų konkursų į Tauragės rajono savivaldybės sveikatos priežiūros įstaigų vadovų pareigas organizavimo nuostatai (toliau – nuostatai) reglamentuoja viešo konkurso įstaigos vadovo pareigoms eiti (toliau – konkursas) tvarką.

2. Su konkurso laimėtoju sudaroma terminuota penkerių metų darbo sutartis.

3. Sprendimą skelbti konkursą priima Tauragės rajono savivaldybės meras.

4. Konkurso organizavimo procedūra apima:

4.1. konkurso paskelbimą;

4.2. dokumentų, kuriuos būtina pateikti norint dalyvauti konkurse (toliau – dokumentai), pateikimą ir priėmimą;

4.3. konkurso komisijos (toliau – komisija) sudarymą;

4.4. pretendentų, pageidaujančių eiti įstaigos vadovo pareigas (toliau – pretendentai), atranką.

II. KONKURSO PASKELBIMAS

5. Konkursą skelbia Tauragės rajono savivaldybės meras.

6. Konkursas skelbiamas „Valstybės žinių“ priede „Informaciniai pranešimai“ ir Tauragės rajono savivaldybės interneto tinklalapyje. Apie konkursą taip pat gali būti papildomai skelbiama vietos spaudoje ir kitose visuomenės informavimo priemonėse.

7. Konkurso skelbime (interneto tinklalapyje) nurodoma:

7.1. įstaigos, kuri skelbia konkursą, pavadinimas, teisinė forma, buveinė ir kodas;

7.2. bendrieji ir specialieji kvalifikaciniai reikalavimai pretendentams, papildoma kompetencija, nustatyti Kvalifikaciniuose reikalavimuose Lietuvos nacionalinės sveikatos sistemos biudžetinių ir viešųjų įstaigų, jų padalinių ir filialų vadovams, patvirtintuose Lietuvos Respublikos sveikatos apsaugos ministro 2001 m. gegužės 25 d. įsakymu Nr. 299 (toliau – Kvalifikaciniai reikalavimai);

7.3. būtinų pateikti dokumentų sąrašas, jų pateikimo tvarka ir terminas;

7.4. pretendentų atrankos būdas;

7.5. kur galima gauti išsamią informaciją apie skelbiamą konkursą.

III. DOKUMENTŲ PATEIKIMAS IR PRIĖMIMAS

8. Pretendentas privalo pateikti:

8.1. prašymą leisti dalyvauti konkurse (toliau – prašymas), nurodęs, kokiu būdu – raštu ar elektroniniu paštu – informuoti pretendentą apie atitiktį nuostatų 7.3 punkte nurodytiems reikalavimams;

8.2. asmens tapatybę, išsilavinimą ir pilietybę patvirtinančius dokumentus ir šių dokumentų kopijas;

8.3. gyvenimo aprašymą;

8.4. savo, kaip įstaigos vadovo, 5 metų veiklos programą (ne daugiau kaip 10 lapų);

8.5. valstybinio socialinio draudimo pažymėjimą ir (arba) kitus darbo patirtį (stažą) patvirtinančius dokumentus ir šių dokumentų kopijas;

8.6. privačių interesų deklaraciją;

8.7. papildomą kompetenciją įrodančius dokumentus ir jų kopijas.

9. Pretendentai dokumentus Tauragės rajono savivaldybės administracijos Juridinio ir personalo skyriui gali pateikti asmeniškai arba siųsti registruotu laišku.

10. Dokumentai pateikiami Tauragės rajono savivaldybės administracijos Juridinio ir personalo skyriui(toliau – Personalo skyrius) per konkurso skelbime nurodytą terminą.

11. Juridinio ir personalo skyrius priima pretendentų pateiktus dokumentus, juos registruoja pretendentų prašymų registravimo žurnale.

12. Pretendentų dokumentai priimami 14 kalendorinių dienų nuo konkurso paskelbimo „Valstybės žinių“ priede „Informaciniai pranešimai“, įskaitant ir konkurso paskelbimo dieną.

13. Jeigu pretendentai pateikia dokumentus asmeniškai, šių nuostatų 8.2, 8.5 ir 8.7 punktuose nurodytus dokumentus (dokumentų originalus arba šių dokumentų notaro patvirtintas kopijas), sutikrinęs su pateiktomis kopijomis, Juridinio ir personalo skyrius grąžina pretendentui dokumentų priėmimo metu. Pateiktų dokumentų kopijos negrąžinamos.

14. Jeigu dokumentai siunčiami registruotu laišku, pateikiamos šių nuostatų 8.2, 8.5 ir 8.7 punktuose nurodytų dokumentų kopijos. Jeigu pretendentų registruotu laišku pateiktos dokumentų kopijos nepatvirtintos notaro, pretendentai privalo pateikti dokumentus konkurso dieną jiems nurodytu laiku.

Pretendentų pateikti dokumentai su registruotu laišku gautomis dokumentų kopijomis, kurios nepatvirtintos notaro, sutikrinami iki konkurso pradžios ir grąžinami pretendentams.

Pretendentams nepateikus dokumentų ar sutikrinant nustačius, kad pateikti dokumentai neatitinka registruotu paštu pateiktų dokumentų kopijų, kurios nepatvirtintos notaro, pretendentui neleidžiama dalyvauti konkurse ir apie tai pažymima pretendentų prašymų registravimo žurnale.

15. Jeigu pretendentas neatitinka bendrųjų kvalifikacinių reikalavimų, nurodytų nuostatų 7.3 punkte, Juridinio ir personalo skyrius per 5 darbo dienas nuo dokumentų gavimo dienos prašyme nurodytu būdu išsiunčia pranešimą apie tai, kad jam neleidžiama dalyvauti konkurse.

16. Pretendentui, kuris atitinka nuostatų 7.3 punkte nurodytus bendruosius kvalifikacinius reikalavimus, Juridinio ir personalo skyrius ne vėliau kaip prieš 5 darbo dienas iki konkurso prašyme nurodytu būdu išsiunčia pranešimą apie konkurso datą, laiką, vietą ir, nuostatų 14 punkte nurodytu atveju, – apie dokumentų pateikimo laiką.

17. Pretendentas, pateikdamas dokumentus asmeniškai, su nuostatų 15 ar 16 punktuose nurodyta informacija gali būti supažindinamas Tauragės rajono savivaldybės Juridinio ir personalo skyriuje pasirašytinai.

IV. KOMISIJOS SUDARYMAS

18. Komisija sudaroma Tauragės rajono savivaldybės tarybos sprendimu ne vėliau kaip per 30 kalendorinių dienų nuo konkurso paskelbimo dienos, bet ne vėliau kaip prieš 3 darbo dienas iki konkurso.

19. Komisija sudaroma iš 5 narių. Komisijos nariai negali būti asmenys, kuriuos su pretendentu sieja artimi giminystės ryšiai (tėvai, įtėviai, sutuoktiniai, broliai, seserys, įvaikiai, taip pat sutuoktinių broliai, seserys, tėvai ir vaikai) ar yra kitokių aplinkybių, kurios kelia abejonių dėl komisijos narių nešališkumo. Apie tokius atvejus komisijos nariai praneša komisijos pirmininkui. Jeigu yra minėtų aplinkybių, komisijos nariai nusišalina nuo darbo komisijoje. Į komisiją turi būti įtrauktas Tauragės rajono savivaldybės administracijos direktorius, Juridinio ir personalo skyriaus darbuotojas, Savivaldybės gydytojas. Komisijos sekretorius nėra komisijos narys.

20. Komisija gali dirbti, jeigu jos darbe dalyvauja daugiau kaip pusė komisijos narių.

V. KONKURSAS

21. Komisijos nariai su pretendentų pateiktais dokumentais susipažįsta ne vėliau kaip likus vienai darbo dienai iki konkurso.

22. Pretendentai, atvykdami į konkursą, privalo turėti asmens tapatybę patvirtinantį dokumentą. Pretendentams, nepateikusiems asmens tapatybę patvirtinančio dokumento, neleidžiama dalyvauti konkurse ir apie tai pažymima pretendentų prašymų registravimo žurnale.

Pretendentai gali pateikti kitą asmens tapatybę, amžių ir pilietybę patvirtinantį dokumentą, nei tą, kurio kopija pateikta Juridinio ir personalo skyriui.

23. Pretendentų eiliškumas nustatomas pagal abėcėlę.

24. Konkursas vyksta atliekant testą žodžiu (pokalbis), kurio metu patikrinamas pretendentų gebėjimas atlikti įstaigos vadovo kompetencijai priskirtas funkcijas. Testas žodžiu vykdomas individualiai, kitiems pretendentams nedalyvaujant. Testo žodžiu eigai fiksuoti daromas skaitmeninis garso įrašas, kuris teisės aktų nustatyta tvarka saugomas kartu su konkurso protokolu.

25. Testo žodžiu metu kiekvienas komisijos narys pateikia vienodus klausimus visiems pretendentams. Pretendentams užduodami klausimai iš teisės aktų, nurodytų Teisės aktų, iš kurių

nuostatų užduodami klausimai per testą žodžiu (pokalbį), sąraše (nuostatų 3 priedas). Pretendentams taip pat gali būti užduodami jų atsakymus patikslinantys klausimai. Vėliau pretendentas pristato savo veiklos programą (iki 15 minučių). Po pristatymo komisijos nariai gali užduoti klausimų apie veiklos programą, o pretendentas – pateikti savo paaiškinimus.

26. Kiekvienas komisijos narys atskirai vertina pretendento testą žodžiu nuo 1 iki 10 balų. Blogiausias įvertinimas yra 1 balas, geriausias – 10 balų.

27. Įvertinę kiekvieno pretendento testą žodžiu, komisijos nariai pildo pretendentų individualaus vertinimo lentelę (nuostatų 1 priedas).

28. Dalyvaujant visiems pretendentams, komisijos nariai užpildytas ir pasirašytas pretendentų individualaus vertinimo lenteles įteikia komisijos sekretoriui. Komisijos sekretorius kiekvieno pretendento įvertinimus surašo konkurso protokolo (nuostatų 2 priedas) (toliau – konkurso protokolas) Pretendentų testo žodžiu (pokalbio) vertinimo lentelėje. Kiekvienam pretendentui skirti balai susumuojami ir dalijami iš komisijos narių skaičiaus. Nesant vienodo pretendentų testo žodžiu įvertinimo nustatomas konkurso laimėtojas ir kiekvieno pretendento konkurse užimta vieta. Pretendentai, surinkę mažiau kaip 6 balus, laikomi neperėjusiais pretendentų atrankos.

29. Papildoma kompetencija vertinama dviem ar daugiau geriausiai įvertintų pretendentų konkurse surinkus po lygiai balų, bet ne mažiau kaip 6 balus. Pretendento papildomos kompetencijos galimas maksimalus įvertinimas yra 5 balai. Už pretendento papildomas kompetencijas, nurodytas viename iš Kvalifikacinių reikalavimų 7.1–7.5 punktų, skiriamas 1 balas, nepriklausomai nuo to, kiek atitinkamame punkte nurodytų papildomų kompetencijų pretendentas turi. Jei įvertinus pretendentų papildomą kompetenciją, du ar daugiau geriausiai įvertintų pretendentų gauna po lygiai balų, komisijos sprendimas dėl konkursą laimėjusio pretendento priimamas komisijos narių balsų dauguma. Kiekvienas komisijos narys turi po vieną balsą. Balsavimas atviras. Pretendentai šioje komisijos posėdžio dalyje nedalyvauja.

30. Komisijos pirmininkas visiems pretendentams paskelbia kiekvieno pretendento konkurse užimtą vietą.

31. Konkurso protokolą pasirašo visi komisijos nariai ir sekretorius.

32. Konkursas laikomas įvykusiu, jeigu jame dalyvavo nors vienas pretendentas ir jis surinko ne mažiau kaip 6 balus.

33. Konkurso rezultatai įforminami protokolu.

34. Komisijos narių užpildytos ir pasirašytos pretendentų individualaus vertinimo lentelės pridedamos prie konkurso protokolo.

35. Laimėjęs konkursą pretendentas pasirašo konkurso protokole, kad su konkurso rezultatais susipažino ir kad sutinka eiti konkurse laimėtas pareigas.

36. Su konkurso rezultatais konkurse dalyvavę pretendentai supažindinami pasirašytinai.

37. Pretendentai po konkurso rezultatų paskelbimo turi teisę susipažinti su konkurso protokolu ir savosios dalies garso įrašu.

38. Konkursas turi prasidėti ir baigtis tą pačią dieną.

VI. BAIGIAMOSIOS NUOSTATOS

39. Tauragės rajono savivaldybės meras Lietuvos Respublikos korupcijos prevencijos įstatymo 9 straipsnyje nustatyta tvarka priėmusi sprendimą kreiptis į Lietuvos Respublikos specialiųjų tyrimų tarnybą dėl informacijos apie asmenį, siekiantį eiti įstaigos vadovo pareigas, pateikimo į Lietuvos Respublikos specialiųjų tyrimų tarnybą kreipiasi ne anksčiau kaip po 3 darbo dienų ir ne vėliau kaip per 6 darbo dienas po konkurso pabaigos.

40. Nuostatų 39 punkte nurodytu atveju gavus Lietuvos Respublikos specialiųjų tyrimų tarnybos informaciją apie asmenį, siekiantį eiti įstaigos vadovo pareigas, ir šios informacijos pagrindu Tauragės rajono savivaldybės tarybai priėmus sprendimą nepriimti jo į šias pareigas arba konkursą laimėjusiam asmeniui atsisakius eiti pareigas, į šias pareigas gali būti priimamas antrasis pagal testo žodžiu rezultatus pretendentas.

41. Tauragės rajono savivaldybės merui nuostatų 39 punkte nurodytais atvejais priėmus sprendimą kreiptis į Lietuvos Respublikos specialiųjų tyrimų tarnybą dėl informacijos apie antrąjį pagal egzamino žodžiu rezultatus pretendentą pateikimo ir šios informacijos pagrindu Tauragės rajono savivaldybė tarybai priėmus sprendimą nepriimti jo į įstaigos vadovo pareigas arba jam atsisakius eiti šias pareigas, į šias pareigas gali būti priimamas kitas iš eilės pagal testo žodžiu rezultatus pretendentas ir taip toliau. Dėl informacijos apie antrąjį ar kitą iš eilės pagal testo žodžiu rezultatus pretendentą gavimo į Lietuvos Respublikos specialiųjų tyrimų tarnybą kreipiamasi, jeigu šis pretendentas sutinka eiti įstaigos vadovo pareigas.

42. Konkursą laimėjęs asmuo skiriamas į pareigas arba priimamas sprendimas nepriimti jo į pareigas ne vėliau kaip per 14 kalendorinių dienų po Lietuvos Respublikos specialiųjų tyrimų tarnybos informacijos apie asmenį, siekiantį eiti įstaigos vadovo pareigas, gavimo dienos. Šis terminas gali būti pratęstas šalių susitarimu.

43. Konkursas laikomas neįvykusiu, jeigu:

43.1. paskelbus konkursą, nė vienas pretendentas nepateikė nuostatų 8 punkte nurodytų dokumentų arba nė vienas pretendentas neatvyko į konkursą;

43.2. nuostatų 16 punkte nurodytas pranešimas apie dalyvavimą konkurse neišsiųstas nė vienam pretendentui;

43.3. nė vienas pretendentas neperėjo pretendentų atrankos;

43.4. nuostatų 40 ir 41 punktuose nustatytais atvejais nelieka nė vieno pretendento, kuris galėtų būti laikomas konkurso laimėtoju.

44. Konkursui neįvykus, konkursas nuostatų nustatyta tvarka skelbiamas iš naujo.

45. Pretendentas, dalyvavęs, bet nelaimėjęs konkurso, per 3 darbo dienas gali apskųsti konkurso rezultatus ir komisijos sprendimą dėl konkurso laimėtojo teismui Lietuvos Respublikos administracinių bylų teisenos įstatymo nustatyta tvarka.

__________________

Viešo konkurso Tauragės rajono

savivaldybės sveikatos priežiūros

viešųjų įstaigų vadovų pareigoms eiti

nuostatų 1 priedas

PRETENDENTŲ INDIVIDUALAUS VERTINIMO LENTELĖ

Eil. Nr.	Pretendento vardas ir pavardė	Įvertinimas balais

Komisijos narys _________________________________________________

(Vardas, pavardė ir parašas)

______________

(Data)

Viešo konkurso Tauragės rajono

savivaldybės sveikatos priežiūros

viešųjų įstaigų vadovų pareigoms eiti

nuostatų 2 priedas

TAURAGĖS RAJONO SAVIVALDYBĖ

PRETENDENTŲ Į įstaigos VADOVO pareigAs Konkurso KOMISIJOS POSĖDŽIO

PROTOKOLAS

___________ Nr.

(data)

Vilnius

Pretendentų į ________________________________________________________vadovo

Biudžetinės ar viešosios įstaigos pavadinimas)

pareigas konkurso komisijos, sudarytos Tauragės rajono savivaldybės tarybos _________________________________________________, posėdis įvyko _________________,

(įsakymo, kuriuo sudaryta komisija, data ir numeris)	(data)

posėdžio pradžia _______________________, posėdžio pabaiga _____________________ .

(laikas)	(laikas)

Komisijos pirmininkas __________________________

Komisijos sekretorius ___________________________

Komisijos nariai: _______________________________

Pareigų, kurias eiti skelbiamas konkursas, pavadinimas: _______________________________________________________________________________

Pretendentai: _______________________________________________________________

PRETENDENTŲ TESTO ŽODŽIU (POKALBIO) VERTINIMO LENTELĖ

Eil. Nr.	Pretendento vardas ir pavardė	Komisijos nariai	Balų vidurkis	Konkurse užimta vieta

PRETENDENTŲ TESTO ŽODŽIU (POKALBIO) IR PAPILDOMOS KOMPETENCIJOS VERTINIMO SUVESTINĖ LENTELĖ

Pretendento vardas ir pavardė	Papildomos kompetencijos, nurodytos Kvalifikacinių reikalavimų punktuose, įvertinimas	Komisijos narių balsai (pildoma gavus vienodą papildomos kompetencijos įvertinimą)	Konkurse užimta vieta

7.1 punkte	7.2 punkte	7.3 punkte	7.4 punkte	7.5 punkte	Balų suma	Balsų suma

Pretendentai, kuriems neleista dalyvauti konkurse, nes:

- nepateikė asmens tapatybę patvirtinančio dokumento _______________________________________________________________________________

Komisijos sprendimas dėl konkurso laimėtojo __________________________________________

_______________________________________________________________________________

Komisijos pirmininkas	(Parašas)	(Vardas ir pavardė)

Komisijos sekretorius	(Parašas)	(Vardas ir pavardė)

Nariai	(Parašas)	(Vardas ir pavardė)

Sutinku eiti konkurse laimėtas pareigas

(Konkurso laimėtojo parašas)

(Konkurso laimėtojo vardas ir pavardė)

(Data)

Su konkurso rezultatais susipažinome:

(Pretendentų parašai)

(Vardai ir pavardės)

(Data)

Viešo konkurso Tauragės rajono

savivaldybės sveikatos priežiūros

viešųjų įstaigų vadovų pareigoms eiti

nuostatų 3 priedas

TEISĖS AKTŲ, IŠ KURIŲ NUOSTATŲ UŽDUODAMI KLAUSIMAI PER TESTĄ ŽODŽIU (POKALBĮ), SĄRAŠAS

1.	Lietuvos Respublikos Konstitucija.

2.	Lietuvos Respublikos asmens duomenų teisinės apsaugos įstatymas.

3.	Lietuvos Respublikos darbuotojų saugos ir sveikatos įstatymas.

4.	Lietuvos Respublikos gyventojų turto deklaravimo įstatymas.

5.	Lietuvos Respublikos korupcijos prevencijos įstatymas.

6.	Lietuvos Respublikos teisės gauti informaciją iš valstybės ir savivaldybių institucijų ir įstaigų įstatymas.

7.	Lietuvos Respublikos viešųjų ir privačių interesų derinimo valstybinėje tarnyboje įstatymas.

8.	Lietuvos Respublikos moterų ir vyrų lygių galimybių įstatymas.

9.	Lietuvos Respublikos valstybės ir savivaldybių turto valdymo, naudojimo ir disponavimo juo įstatymas.

10.	Lietuvos Respublikos darbo kodeksas.

11.	Lietuvos Respublikos vidaus kontrolės ir vidaus audito įstatymas.

12.	Lietuvos Respublikos viešųjų įstaigų įstatymas.

13.	Lietuvos Respublikos civilinis kodeksas.

14.	Lietuvos Respublikos viešųjų pirkimų įstatymas.

15.	Strateginio planavimo metodika, patvirtinta Lietuvos Respublikos Vyriausybės nutarimu.

16.	Lietuvos Respublikos sveikatos priežiūros įstaigų įstatymas.

17.	Lietuvos Respublikos sveikatos draudimo įstatymas.

18.	Lietuvos Respublikos sveikatos sistemos įstatymas.

19.	Lietuvos Respublikos pacientų teisių ir žalos sveikatai atlyginimo įstatymas.

20.	Lietuvos Respublikos psichikos sveikatos priežiūros įstatymas.

21.	Lietuvos Respublikos medicinos praktikos įstatymas.

22.	Lietuvos Respublikos visuomenės sveikatos priežiūros įstatymas.

23.	Lietuvos Respublikos slaugos praktikos ir akušerijos praktikos įstatymas.

24.	Lietuvos nacionalinė sveikatos koncepcija, patvirtinta Lietuvos Respublikos Seimo nutarimu.

Tauragės rajono savivaldybės

teisės aktų ar jų projektų antikorupcinio

vertinimo metodikos

1 priedas

KONKURSŲ Į TAURAGĖS RAJONO SAVIVALDYBĖS SVEIKATOS PRIEŽIŪROS ĮSTAIGŲ VADOVŲ PAREIGAS ORGANIZAVIMO NUOSTATŲ PATVIRTINIMO

PROJEKTO KOKYBĖS VERTINIMO KLAUSIMYNAS

Nr.	Teisės aktų ar jų projektų kokybės rodikliai	Vertinimas balais
P a p r a s t u m a s
1.	Ar teisės aktas praplečia jau kitais teisės aktais Savivaldybės reglamentuotos srities apimtį?	Ne (0)
N u o s e k l u m a s
2.	Ar šie tam tikrą sritį reglamentuojantys Savivaldybės teisės aktai prieštarauja įstatymams ar kitiems valstybiniams teisės aktams?	Ne (0)
S t r u k t ū r a
3.	Ar teisės aktas yra suskirstytas į atskiras aiškias dalis, tokias kaip pavadinimas, preambulė, reglamentavimas, įgyvendinimo taisyklės, atsakomybė, kontrolė ?	Taip (0)
4.	Ar teisės akto struktūra apima pirmiausia bendrus, o vėliau konkretesnius dalykus?	Taip (0)
5.	Ar teisės akto struktūra atitinka šiai sričiai būdingų teisės aktų struktūrą?	Taip (0)
6.	Ar teisės akto skyriai, pastraipos yra ilgesnės nei šiai sričiai būdingų kitų teisės aktų?	Ne (0)
7.	Ar tekste išvardyti šio teisės akto tikslai ir būdai, kaip tuos tikslus pasiekti?	Ne (1)
8.	Ar kiekvienos teisės akto nuostatos tikslas yra aiškus?	Ne (1)
9.	Ar tekste yra bendro pobūdžio sąlygų (nuostatų), kurios gali būti aiškinamos skirtingai?	Ne (0)
10.	Ar teisės akte yra pateikiami sąvokų (techninių terminų) apibrėžimai?	Taip (0)
11.	Ar teisės akte yra vartojami nereikalingi terminai, apsunkinantys teksto suvokimą?	Ne (0)
Į g y v e n d i n i m a s
12.	Ar kiekvienas įpareigojimas yra susietas su aiškiai išreikšta sankcija?	Ne (1)
13.	Ar teisės akte yra numatytas mechanizmas ir struktūra, reikalingi tinkamam įgyvendinimui užtikrinti?	Taip (0)
14.	Ar teisės aktas suteikia per daug veiksmų laisvės Savivaldybės administracijos padaliniams, asmenims, asmenų grupėms ar įstaigoms, turinčioms įgyvendinti teisės akte apibrėžtas nuostatas?	Ne (0)

Išvada: korupcijos indeksas 0,21. Korupcijai įtaka labai maža

Tauragės rajono savivaldybės

teisės aktų ar jų projektų antikorupcinio

vertinimo metodikos

2 priedas

KONKURSŲ Į TAURAGĖS RAJONO SAVIVALDYBĖS SVEIKATOS PRIEŽIŪROS ĮSTAIGŲ VADOVŲ PAREIGAS ORGANIZAVIMO NUOSTATŲ PATVIRTINIMO PROJEKTO KOKYBĖS PROJEKTO TURINIO VERTINIMO KLAUSIMYNAS

Nr.	Teisės akto ar jo projekto turinio rodikliai	Vertinimas balais
N a u d i n g u m a s
1.	Ar teisės aktai sustiprina tarnautojų, jiems prilygintų asmenų ar asmenų grupių įgaliojimus teisės akto įgyvendinimo priežiūrai vykdyti?	Taip (1)
2.	Ar teisės aktas suteikia įgaliojimus priimti sprendimus arba skirti išmokas vienam subjektui (tarnautojui, jam prilygintam asmeniui, komisijai, darbo grupei ir t. t.)?	Taip (1)
3.	Ar teisės aktas sukuria diskriminuojančias sąlygas konkrečioje srityje veikiantiems subjektams?	Ne (0)
4.	Ar teisės akto įgyvendinimo procedūros mažina veiklos skaidrumą (ar visi turto įsigijimai ir perleidimai yra numatyti vykdyti viešojo konkurso tvarka, ar visuomenės informavimas apie įgyvendinimo procesus yra numatytas teisės akte)?	Ne (0)
5.	Ar teisės aktas sumažina tarnautojų ar jiems prilygintų asmenų, kuriems šiuo teisės aktu suteikiama teisė priimti sprendimus ir (arba) skirti išmokas, sprendimų priėmimo skaidrumą?	Ne (0)
6.	Ar teisės aktu yra pailginamas sandorio vykdymo terminas?	Ne (0)
7.	Ar teisės aktas gali trukdyti vykdyti korupcijos prevenciją, prieštarauti kituose teisės aktuose numatytiems antikorupciniams procesams?	Ne (0)
8.	Ar teisės aktas sumažina įprastus asmens, asmenų grupės, padalinio ar įstaigos veiksmingos veiklos priežiūros įgyvendinimo reikalavimus?	Ne (0)
9.	Ar teisės aktu yra mažinama tarnautojų arba jiems prilyginamų asmenų kaitos galimybė?	Ne (0)
10.	Ar teisės aktu yra sukuriamos arba padidinamos tarnautojų arba jiems prilyginamų asmenų viešųjų ir privačių interesų konfliktų galimybės?	Ne (0)
11.	Ar teisės aktas numato tarnautojo arba jam prilyginto asmens, kuriam yra suteikta teisė priimti sprendimus ir (arba) skirti išmokas, atsakomybės ir minėto asmens kontrolės formas?	Taip (0)
12.	Ar teisės aktu yra sudaryta galimybė apskųsti tarnautojo arba jam prilyginto asmens sprendimą nepriklausomam asmeniui?	Taip (0)
P r i e i n a m u m a s
13.	Ar teisės aktas sumažina patirties ir profesinius reikalavimus tarnautojams, jiems prilygintiems asmenims, įstaigoms ir kitiems fiziniams bei juridiniams asmenims, dalyvaujantiems teisės aktu apibrėžtoje veikloje?	Ne (0)
14.	Ar teisės akte yra numatoma galimybė patikrinti asmenų kvalifikaciją prieš jiems dalyvaujant teisės aktu apibrėžtoje veikloje?	Taip (0)

Išvada: korupcijos indeksas 0,12. Korupcijos įtaka labai maža.

Parengė

Dalė Bartulienė

Savivaldybės gydytoja